Aston Martin DB4 GT Zagato

Aston Martin DB4 GT Zagato er en bilmodell fra den britiske bilprodusenten Aston Martin, bygget i Italia av karosseriprodusenten Zagato. Modellen ble lansert på bilutstillingen i London i 1960 og er en videreutvikling av DB4. 

Bilene ble sendt til Italia som rullende chassis, og karosseriet ble bygget og montert av Zagato. Den største forskjellen fra DB4 var chassis, som er 4,5 tommer kortere enn hos DB4, samt motoren, som hadde tolv tennplugger i stedet for seks samt en annen forgasser. Motoren leverte en effekt på 314 hestekrefter, og sørget for at bilen akselererte fra 0-100 km/t på 6,1 sekunder mens toppfarten var 246 km/t.

Hensikten var å produsere 25 eksemplarer av modellen, men etterspørselen var dårlig og det ble kun produsert 20 eksemplarer. I dag betaler samlere inntil 1 500 000 britiske pund (omkring 18 000 000 norske kroner) for en original DB4 GT Zagato.

Eksterne lenker
 Side om DB4 GT Zagato
 Side om DB4 GT Zagato

DB4 GT Zagato
Bilmodeller introdusert i 1960